פרדריק שאו

לוטננט גנרל סר פרדריק צ'ארלס שאו KCB PC (באנגלית: Sir Frederick Charles Shaw; 31 ביולי 1861 – 6 בינואר 1942) היה גנרל בצבא הבריטי ששירת במלחמת הבורים ובמלחמת העולם הראשונה. הוא הפך למפקד העליון, אירלנד, ופרש ב-1920.

 ביוגרפיה 
 ראשית חייו 
שאו נולד ב-31 ביולי 1861, והיה בנו של ג'ון שאו מנורמנטון, דרבישייר. הוא התחנך בבית ספר רפטון. הוא התחתן עם פלורנס אדית דנטון, בתו של הכומר קנון דנטון מאשבי-דה-לה-זוך היא נפטרה ב-1918; הייתה להם בת אחת.Who Was Who 1941–50.

 קריירה צבאית 
שאו התגייס כקצין לרגימנט שרווד פורסטרס בדרגת לוטננט ב-28 בינואר 1882. הוא שירת במלחמה האנגלו-מצרית מאוחר יותר באותה שנה, והועלה לדרגת קפטן ב-14 באוקטובר 1889.Hart´s Army list, 1903

הוא הועלה לדרגת מייג'ור ב-11 באוקטובר 1899, הוא שירת במהלך מלחמת הבורים השנייה בתפקידי מטה שונים. הוא קיבל את דרגת ייצוג של לוטננט קולונל ב-29 בנובמבר 1900. לאחר תום המלחמה, הוא שב לבריטניה באוגוסט 1902. בשנת 1907 הוא מונה למפקד (CO) של הגדוד השני, רגימנט שרווד פורסטרס.

הוא שירת במלחמת העולם הראשונה, בתחילה פיקד על הבריגדה ה-9 של הדיוויזיה ה-3 ובתפקידו נשלח לצרפת. הוא נפצע מפגז שפגע במפקדתו ב-12 בנובמבר 1914. לאחר החלמתו, בשנת 1915, הוא מונה בתחילה למפקד (GOC) הדיוויזיה ה-29 עם גיוסה בינואר. עם זאת, רק חודשיים לאחר מכן, הוא הוחלף על ידי איילמר האנטר-וסטון ומאוחר יותר מונה למפקד הדיוויזיה ה-13 (המערבית), ופיקד עליה במהלך המערכה בגליפולי. לאחר מכן מונה למנהל הגנת הפנים ולאחר מכן לראש המטה הכללי של כוחות הבית.

ב-19 בספטמבר 1919, במהלך מלחמת העצמאות של אירלנד, הוא הציע להרחיב את כוח המשטרה באירלנד באמצעות גיוס כוח מיוחד של חיילים לשעבר בריטים מתנדבים. בעקבות התערבות ישירה מלונדון, הונהגו "בלאק אנד טאנס" ומחלקת העזר של השוטרים על מנת להשיג תוצאה מכרעת. התערבות זו קדמה לטיהור של הממשל האירי בטירת דבלין שבמהלכו הוחלף שאו עצמו.

שאו פרש לגמלאות ב-1920 ומת ב-6 בינואר 1942.

 קישורים חיצוניים 

 הערות שוליים 

קטגוריה:מסדר האמבט: אבירים וגבירות מפקדים
קטגוריה:גנרלים בריטים במלחמת העולם הראשונה
קטגוריה:המלחמה האנגלו-מצרית: אישים
קטגוריה:מלחמות הבורים: אישים
קטגוריה:בריטים שנולדו ב-1861
קטגוריה:בריטים שנפטרו ב-1942